PATVIRTINTA

Vilniaus apskrities Adomo Mickevičiaus viešosios bibliotekos direktoriaus 2021 m. spalio 8 d. įsakymu Nr. ĮV-39

**VILNIAUS APSKRITIES ADOMO MICKEVIČIAUS VIEŠOSIOS BIBLIOTEKOS SAVANORIŠKOS VEIKLOS ORGANIZAVIMO TVARKOS APRAŠAS**

**I. SKYRIUS**

**BENDROSIOS NUOSTATOS**

1. Vilniaus apskrities Adomo Mickevičiaus viešosios bibliotekos savanoriškos veiklos organizavimo tvarkos aprašas (toliau – Aprašas) reglamentuoja Vilniaus apskrities Adomo Mickevičiaus viešosios bibliotekos (toliau – VAVB), kaip savanoriškos veiklos organizatoriaus, ir savanorių, norinčių atlikti savanorišką veiklą VAVB savanoriškos veiklos pagrindais, principus, tikslus, savanorių ir VAVB teises ir pareigas, savanoriškos veiklos organizavimo tvarką.

2. VAVB organizuoja savanorišką veiklą, o savanoriai (toliau – Savanoris) ją atlieka vadovaudamiesi Lietuvos Respublikos savanoriškos veiklos įstatymu, šiuo Aprašu, kitais Lietuvos Respublikos įstatymais, Lietuvos Respublikos Vyriausybės nutarimais, VAVB direktoriaus įsakymais, administracijos nurodymais, kitais vidaus teisės aktais, reglamentuojančiais savanoriškos veiklos organizavimą bei vykdymą VAVB.

3. Šiame Apraše naudojamos sąvokos:

3.1. **Savanoris** – vyresnis kaip 14 metų Lietuvos Respublikos pilietis arba Lietuvos Respublikos teritorijoje teisėtai esantis užsienietis, kuris neatlygintinai atlieka VAVB naudingą veiklą, kurios sąlygos nustatomos Savanorio ir VAVB susitarimu;

3.2. **Savanoriškos veiklos organizatorius/koordinatorius** –VAVB darbuotojas, atsakingas už savanoriškos veiklos organizavimą;

3.3. **Savanoriška veikla** – Savanorio neatlygintinai atliekama VAVB naudinga veikla, kuri atitinka Lietuvos Respublikos savanoriškos veiklos įstatyme nustatytus savanoriškos veiklos principus, organizuojama šio įstatymo nustatyta tvarka ir nėra laikoma nelegaliu darbu;

3.4. **Savanoriškos veiklos sutartis** – sutartis tarp VAVB ir Savanorio, kuria yra apibrėžiamas Savanorio ir VAVB bendradarbiavimas, susijęs su Savanorio veikla VAVB ir (ar) jos struktūriniuose padaliniuose (1 priedas). Asmenims nuo 14 iki 18 metų būtina gauti rašytinį tėvų ar teisėtų globėjų sutikimą, leidžiantį nepilnamečiui atlikti savanorišką veiklą VAVB (2 priedas).

**II. SKYRIUS**

**SAVANORIŠKOS VEIKLOS TIKSLAI IR PRINCIPAI**

4. Savanoriškos veiklos tikslai:

4.1. skatinti dalyvavimą VAVB savanoriškoje veikloje, sudaryti galimybę savanoriams aktyviai prisidėti prie VAVB gerovės kūrimo, įgyti naujų žinių, plėtoti socialinius ryšius, kompetencijas;

4.2. suteikti galimybę įgyvendinti savo iniciatyvas, prisidėti prie socialinių, bendruomeninių VAVB veiklų, skatinti savanorių asmeninę saviraišką ir tobulėjimą.

5. Savanoriškos veiklos principai:

5.1. naudos VAVB ir Savanoriui principas – dalyvavimas savanoriškoje veikloje plėtoja savanorių kompetencijas, žinias, socialinius ryšius, savanoriška veikla prisidedama prie VAVB gerovės kūrimo;

5.2. bendradarbiavimo principas – savanoriška veikla remiasi VAVB ir Savanorio tarpusavio bendradarbiavimu, siekiant planuoti ir priimti sprendimus dėl atliekamų užduočių, Savanorio ir VAVB poreikių bei galimybių;

5.3. įvairovės ir laisvės principas – savanoriška veikla gali būti atliekama įvairiose VAVB naudingos veiklos srityse. VAVB ir Savanoris gali susitarti dėl įvairių savanoriškos veiklos formų ir būdų, taip pat juos keisti;

5.4. konfidencialumo principas – VAVB organizuoja, o Savanoris atlieka savanorišką veiklą įsipareigodamas laikyti paslaptyje bet kokią su asmens duomenimis susijusią informaciją, su kuria jis susipažino vykdydamas savo pareigas ir laikytis šio principo ir pasibaigus savanoriškai veiklai.

**III. SKYRIUS**

**VAVB IR SAVANORIO TEISĖS IR PAREIGOS**

6. VAVB teisės:

6.1. pasitelkti Savanorius ir sudaryti su jais savanoriškos veiklos sutartį;

6.2. nustatyti savanoriškos veiklos plane numatytus savanoriškų darbų atlikimo tikslus, tvarką ir jų atlikimo vietą;

6.3. atsisakyti Savanorio (-ės), nurodant atsisakymo priežastį.

7. VAVB pareigos:

7.1. skirti asmenį, atsakingą už savanoriškos veiklos koordinavimą – organizatorių/koordinatorių (toliau – Koordinatorių);

7.2. kartu su Savanoriu aptarti galimas veiklas ir sudaryti savanoriškų darbų atlikimo planą;

7.3. supažindinti Savanorį su VAVB vidaus darbo tvarkos taisyklėmis, informuoti apie esančius ir galimus rizikos veiksnius sveikatai ir saugai, kurie gali iškilti savanoriškos veiklos metu, ir apsisaugojimo nuo jų priemonių panaudojimą;

7.4. užtikrinti sąlygas savanoriškų veiklų atlikimui pasirinktame VAVB struktūriniame padalinyje ir teikti Savanoriui konsultacinę bei techninę pagalbą;

7.5. Savanoriui prašant, išduoti dokumentą, patvirtinantį savanorio atliktą savanorišką veiklą.

8. Savanorio teisės:

8.1. būti informuotam apie savanoriškos veiklos apimtį, esamus ir galimus rizikos veiksnius sveikatai ir saugai, kurie gali iškilti savanoriškos veiklos metu;

8.2. gauti savanoriškai veiklai atlikti reikalingas priemones, informaciją, mokymus, konsultacinę ir techninę pagalbą;

8.3. esant poreikiui gauti dokumentą, patvirtinantį Savanorio atliktą savanorišką veiklą, jos turinį ir įgytą kompetenciją;

8.4. informuoti VAVB apie savanoriškos veiklos nutraukimą.

9. Savanorio pareigos:

9.1. atlikti savanorišką neatlygintiną veiklą sąžiningai pagal sudarytą ir aptartą su savanoriškos veiklos Koordinatoriumi planą;

9.2. laikytis savanoriškos veiklos atlikimo tvarkos, saugos ir sveikatos darbe reikalavimų, VAVB vidaus darbo tvarkos taisyklių;

9.3. be savanoriškos veiklos Koordinatoriaus žinios ir pritarimo nepriimti su savanoriška veikla susijusių sprendimų, nesiimti savarankiškų veiksmų, prireikus informuoti Koordinatorių apie savanoriškai atliekamų darbų eigą ir problemas.

**IV. SKYRIUS**

**SAVANORIŠKOS VEIKLOS ORGANIZAVIMAS**

10. Savanoris, norintis atlikti savanorišką veiklą VAVB, turi pateikti VAVB prašymą, su savanoriškos veiklos atlikimo terminu bei kitomis svarbiomis aplinkybėmis.

11. Gavus Savanorio prašymą dėl savanoriškos veiklos atlikimo, VAVB savanoriškos veiklos Koordinatorius:

11.1. organizuoja ir koordinuoja savanoriškos veiklos atlikimą VAVB su Savanoriu;

11.2. sudaro ir administruoja VAVB vardu savanoriškos veiklos sutartis su Savanoriu bei kitus susijusius dokumentus;

11.3. supažindina Savanorį su VAVB vidaus darbo taisyklėmis, darbų saugą ir sveikatą reglamentuojančiais teisės aktais bei šiame Apraše nurodytais savanoriškos veiklos reikalavimais;

11.4. suteikia Savanoriui savanoriškai veiklai atlikti reikalingą informaciją, mokymus, teikia konsultacinę, techninę ir kitokią pagalbą;

11.5. paskiria už savanoriškos veiklos vykdymą atsakingą (-us) struktūrinio padalinio darbuotoją (- us).

12. Savanoris atlikti savanorišką veiklą VAVB gali tik pasirašęs savanoriškos veiklos sutartį (1 priedas). Savanoriškos veiklos sutartyje aptariami visi savanoriškos veiklos vykdymo ir organizavimo klausimai, individualizuojamos Savanorio ir VAVB teisės, pareigos ir atsakomybė.

**V. SKYRIUS**

**BAIGIAMOSIOS NUOSTATOS**

14. Asmenys, pažeidę šio Aprašo reikalavimus, atsako teisės aktų nustatyta tvarka.

15. Šis Aprašas keičiamas, papildomas ir pripažįstamas netekusiu galios VAVB direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_

Vilniaus apskrities Adomo Mickevičiaus viešosios bibliotekos savanoriškos veiklos organizavimo tvarkos aprašo

1 priedas

**SAVANORIŠKOS VEIKLOS ATLIKIMO SUTARTIS**

202\_\_ m. \_\_\_\_\_\_\_\_\_\_\_\_ d. Nr. SR/Sv-

Vilnius

Savanoriškų darbų organizatorius, Vilniaus apskrities Adomo Mickevičiaus viešoji biblioteka (toliau –VAVB), įm. k. 190757755, Trakų g. 10, Vilnius, atstovaujama direktoriaus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal įstaigos nuostatus (toliau – VAVB), ir Savanoris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a. k. \_\_\_\_\_\_\_\_\_\_\_\_\_\_\_\_\_, gyvenantis adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau sutartyje abu kartu bendrai vadinami Šalimis), sudarė šią savanoriškos veiklos sutartį.

**1. Sutarties dalykas ir paskirtis:**

1. Ši sutartis nustato savanoriškų darbų atlikimo ypatumus, principus, Savanorio ir VAVB teises, pareigas bei savanoriškos veiklos organizavimo tvarką. Šia sutartimi Šalys savanoriškai sutinka pagal kompetenciją stiprinti ir plėsti tarpusavio bendradarbiavimą.

1.2. Savanoriška veikla atliekama nuo\_\_\_\_\_\_\_\_\_\_\_\_\_\_\_\_\_\_ iki\_\_\_\_\_\_\_\_\_\_\_\_\_\_\_\_\_\_.

**2. Šalių teisės ir pareigos:**

2.1. VAVB įsipareigoja:

2.1.1. skirti asmenį, atsakingą už savanoriškos veiklos koordinavimą;

2.1.2. kartu su Savanoriu aptarti galimas veiklas ir sudaryti savanoriškų darbų atlikimo planą;

2.1.3. prireikus aprūpinti Savanorį reikiamomis kanceliarinėmis priemonėmis bei techniniais darbo įrankiais;

2.1.4. instruktuoti Savanorį apie atliekamų darbų pobūdį, saugą ir sveikatą darbe;

2.2. Savanoris įsipareigoja:

2.2.1. atlikti savanorišką neatlygintiną veiklą sąžiningai pagal sudarytą ir aptartą su savanoriškos veiklos koordinatoriumi planą;

2.2.2. be savanoriškos veiklos Koordinatoriaus žinios ir pritarimo nepriimti su savanoriška veikla susijusių sprendimų, nesiimti savarankiškų veiksmų, prireikus Koordinatorių informuoti apie savanoriškai atliekamų darbų eigą ir problemas;

2.2.3. laikytis saugos ir sveikatos darbe reikalavimų;

2.2.4. tvarkingai bei atsakingai elgtis su VAVB turtu;

2.2.5. nepažeisti VAVB ir kitų asmenų, kurių labui atliekama savanoriška veikla, teisėtų interesų, neatskleisti konfidencialios informacijos, asmens duomenų, gautų atliekant savanorišką veiklą.

2.3. VAVB turi teisę:

2.3.1. pasitelkti savanorius ir sudaryti su jais savanoriškos veiklos sutartį;

2.3.2. nustatyti savanoriškos veiklos plane numatytus savanoriškų darbų atlikimo tikslus, tvarką ir jų atlikimo vietą;

2.3.3. atsisakyti Savanorio, nurodant atsisakymo priežastį.

2.4. Savanoris turi teisę:

2.4.1. būti informuotas apie savanoriškos veiklos apimtį, esamus ir galimus rizikos veiksnius sveikatai ir saugai, kurie gali iškilti savanoriškos veiklos metu;

2.4.2. gauti savanoriškai veiklai atlikti reikalingas priemones, informaciją, mokymus, konsultacinę ir techninę pagalbą;

2.4.3. gauti dokumentą, patvirtinantį Savanorio atliktą savanorišką veiklą, jos turinį ir įgytą kompetenciją;

2.4.4. informuoti VAVB apie savanoriškos veiklos nutraukimą.

**3. Sutarties galiojimas:**

3.1. Ši sutartis įsigalioja ją pasirašius sutarties šalims ir galioja iki \_\_\_\_\_\_\_\_\_\_\_\_\_\_\_\_\_\_\_\_\_\_.

3.2. Ši sutartis gali būti nutraukta šalių susitarimu.

3.3. VAVB turi teisę vienašališkai nutraukti sutartį, jei Savanoris netinkamai ir (ar) nekokybiškai vykdo sutartyje numatytus įsipareigojimus arba jų nevykdo.

3.4. Savanoris privalo grąžinti jam perduotas darbo priemones bei įrangą ne vėliau kaip sutarties nutraukimo dieną.

3.5. Savanoris turi teisę nutraukti savanorišką veiklą, įspėjęs apie tai organizatorių.

3.6. Sutartis keičiama ir papildoma tik šalių rašytiniu susitarimu. Visi šios sutarties pakeitimai ir/ar papildymai tampa šios sutarties neatskiriama dalimi, ir įgyja teisinę galią tik sudaryti raštu ir pasirašyti šalių.

**4. Kitos sąlygos:**

4.1. Bet kokie nesutarimai ar ginčai, kylantys tarp šalių dėl šios sutarties, sprendžiami draugiškomis abiejų sutarties šalių pastangomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios sutarties ar susiję su ja, jos pažeidimu, nutraukimu ar galiojimu, neišspręsti šalių susitarimu, sprendžiami kompetentingame Lietuvos Respublikos teisme pagal organizatoriaus buveinės vietą.

4.2. Savanoriškų darbų metu VAVB ar Savanoriui padaryta žala atlyginama Lietuvos Respublikos įstatymų nustatyta tvarka.

4.3. Sutartis sudaryta turinčiais tokią pat juridinę galią dviem egzemplioriais, kurių vienas įteikiamas Savanoriui, o kitas lieka VAVB.

4.4. Atsakingas už sutarties vykdymą savanoriškos veiklos organizavimo Koordinatorius – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4.5. Sutarties šalys:

**Organizatorius Savanoris**

Vilniaus apskrities Adomo Mickevičiaus

viešoji biblioteka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktorė (Vardas, pavardė, parašas)

Emilija Banionytė Tel. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

El. paštas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vilniaus apskrities Adomo Mickevičiaus viešosios bibliotekos savanoriškos veiklos organizavimo tvarkos aprašo

2 priedas

**NEPILNAMEČIO SAVANORIO TĖVŲ (GLOBĖJŲ) SUTIKIMAS**

\_\_\_\_\_\_\_\_\_\_\_\_\_\_\_

(data)

Sutinku, kad mano nepilnametis sūnus/dukra (globotinis/globotinė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

dalyvautų Vilniaus apskrities Adomo Mickevičiaus viešosios bibliotekos (toliau – Biblioteka) organizuojamoje savanoriškoje veikloje.

Patvirtinu, kad:

1. suprantu leidžiamos savanoriškos veiklos rizikas bei savanoriškos veiklos laiko sąnaudas ir prisiimu atsakomybę už vaiko elgesį savanoriaujant Bibliotekoje;

2. sutinku prisiimti pilną atsakomybę įvykus bet kokiam incidentui su trečiomis šalimis;

3. prisiimu atsakomybę už vaiko saugumą keliaujant iki/iš Bibliotekos;

4. aktyviai domėsiuosi vaiko veikla ir darbo sąlygomis ir susisieksiu su Biblioteka, jeigu pageidausiu daugiau informacijos.

Šis sutikimas galioja nuo 20\_\_ m. \_\_\_\_\_\_\_\_\_\_\_mėn. \_\_d. iki 20\_\_m. \_\_\_\_\_\_\_\_\_\_mėn. \_\_d.

Norėdamas (-a) atšaukti šį sutikimą, informuosiu VAVB raštu.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(vardas, pavardė) (parašas) (data)

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(vardas, pavardė) (parašas) (data)

Sutinkančiojo kontaktai:

Telefonas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

El. paštas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sutinkantys \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (Vardas ir pavardė)

(data)